Вярнуць тыя постаці з забыцця — такую мэту паставілі сабе арганізатары выставы. Супрацоўнік музея Павел Каралёў, які мае непасрэднае дачыненне да гэтага праекта, распавёў карэспандэнту “К”, што, па ягоных назіраннях, школьнікі ведаюць толькі тых паэтаў і пісьменнікаў даваеннай пары, якім пашчасціла выжыць у віры рэпрэсій і патрапіць у падручнікі. Між тым, сярод загінулых былі асобы, якімі мусіць ганарыцца нацыя.